**Ministru kabineta noteikumu projekta „Grozījumi Ministru kabineta 2014.gada 23.decembra noteikumos Nr.790 “Sociālas rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekts “Grozījumi Ministru kabineta 2014.gada 23.decembra noteikumos Nr.790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām personām”” (turpmāk – projekts) sagatavots, lai ieviestu Civilprocesa likuma (turpmāk – CPL), grozījumos noteikto, kas paredz, ka tiesa vai tiesnesis lēmumā par pagaidu aizsardzību pret vardarbību var noteikt pienākumu atbildētājam apgūt sociālās rehabilitācijas kursu vardarbīgas uzvedības mazināšanai. Paredzēts, ka projekts stāsies spēkā 2021.gada 1.jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atbilstoši CPL 250.47 panta pirmās daļas ar 7.1 punktam ar š.g.1.jūliju tiesa vai tiesnesis var pieņemt lēmumu (turpmāk – lēmums) uzlikt pienākumu kā pagaidu aizsardzības līdzekli pret vardarbību atbildētājam apgūt sociālās rehabilitācijas kursu vardarbīgas uzvedības mazināšanai. Projekts izstrādāts, pamatojoties uz CPL grozījumiem (stājās spēkā š.g. 20.aprīlī), kas paredz, ka Ministru kabinets līdz 2021.gada 30.jūnijam izdod noteikumus, kas nosaka tiesas noteiktā pagaidu aizsardzības līdzekļa – pienākums atbildētājam apgūt sociālās rehabilitācijas kursu vardarbīgas uzvedības mazināšanai (turpmāk - pakalpojums)– apjomu, saņemšanas, apmaksas un izpildes, pārtraukšanas un izbeigšanas kārtību. Atsevišķas normas projektā iekļautas atbilstoši Valsts pārvaldes iekārtas likuma 10.panta desmitajai daļai, kas noteic, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts neparedz ieviest jaunus pakalpojumus, bet paredz paplašināt pakalpojuma saņēmēju mērķa grupu. Pakalpojums jau tiek sniegts no 2014. gada atbilstoši Ministru kabineta 2014.gada 23.decembra noteikumiem Nr. 790 “Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām personām”” (turpmāk – MK noteikumi Nr.790). Saskaņā ar MK noteikumiem Nr.790 pakalpojumu var saņemt plašs personu loks (gan vīrieši, gan sievietes):  - pret kurām uzsākta [administratīvā pārkāpuma lietvedība](http://www.l2d.lv/l.php?doc_id=168469) par [administratīvā pārkāpuma](http://www.l2d.lv/l.php?doc_id=168469) izdarīšanu, kas saistīts ar [vardarbību](http://www.l2d.lv/l.php?doc_id=265314), vai [kriminālprocess](http://www.l2d.lv/l.php?doc_id=107820) par [noziedzīga nodarījuma](http://www.l2d.lv/l.php?doc_id=146481) izdarīšanu, kas saistīts ar [vardarbību](http://www.l2d.lv/l.php?doc_id=265314) vai [vardarbības](http://www.l2d.lv/l.php?doc_id=265314) piedraudējumu;  - par kurām valsts vai [pašvaldības](http://www.l2d.lv/l.php?doc_id=57255) policijas, sociālā dienesta vai [bāriņtiesas](http://www.l2d.lv/l.php?doc_id=149305) rīcībā ir informācija, ka persona izturējusies vardarbīgi vai izteikusi draudus pielietot [vardarbību](http://www.l2d.lv/l.php?doc_id=265314). Lai preventīvi iedarbotos uz iespējamo vardarbību, pakalpojumu var saņemt arī personas, kuras baidās, ka tā varētu izturēties vardarbīgi, vai atzīst, ka ir veikusi [vardarbību](http://www.l2d.lv/l.php?doc_id=265314). Pakalpojuma mērķis ir palīdzēt vardarbību veikušai pilngadīgai personai apzināt fiziskās un psiholoģiskās vardarbības pielietošanas sekas un mazināt vardarbības izpausmes pret apkārtējiem (ģimenē, partneri, bērniem, citām pieaugušām personām). Pakalpojumu sniedz individuālu konsultāciju vai grupas terapijas veidā bez izmitināšanas pakalpojuma saņemšanas laikā iespējami tuvu personas dzīvesvietai (visā Latvijas teritorijā ir attiecīgi apmācīti speciālisti). Šobrīd pakalpojumu var saņemt tikai motivēta persona, ne sociālo dienestu, ne pakalpojuma sniedzēja pilnvarās neietilpst vardarbību veikušu personu piespiedu sociālās rehabilitācijas nodrošināšana. Pakalpojuma sniegšanas prakse pierādījusi, ka pakalpojums nesasniedz tās personas, kurām tas visvairāk būtu nepieciešams – personas, kas neatzīst vardarbīgas uzvedības izraisītās problēmas. Saskaņā ar Valsts policijas statistiku 2020. gadā Valsts policijā izpildes kontrolei saņemti 939 tiesas lēmumi par pagaidu aizsardzību pret vardarbību, tāpat 2020.gadā Valsts policijas iepazīstināja atbildētājus ar 874 tiesas lēmumiem par pagaidu aizsardzību pret vardarbību. Lai pakalpojumu saņemtu personas, kas nav motivētas mainīt savu vardarbīgo uzvedību un neizmanto pakalpojuma saņemšanas iespējas, tika izstrādāti grozījumi CPL. Priekšlikumus izmaiņām Tieslietu ministrija (turpmāk – TM) sadarbībā ar Labklājības ministriju (turpmāk - LM) izstrādāja jau 2018.gadā, bet finanšu līdzekļu trūkuma dēļ CPL grozījumi netika pieņemti.  *Pienākums apgūt vardarbīgas uzvedības mazināšanas* Tiesas vai tiesneša lēmumā paredzēts norādīt atbildētāja pienākumu gada laikā no lēmuma saņemšanas dienas apgūt pakalpojumu un brīdinājumu atbildētājam, ka, ja gada laikā netiks apgūts minētais kurss, atbildētājs būs atbildīgs saskaņā ar Krimināllikumu. CPL 250.59 panta 4.1 daļa paredz, ka lēmumā par pagaidu aizsardzības pret vardarbību līdzekļa – pienākums atbildētājam apgūt sociālās rehabilitācijas kursu vardarbīgas uzvedības mazināšanai – noteikšanu norāda:  1) pakalpojuma sniedzēja kontaktinformāciju un atbildētāja pienākumu desmit dienu laikā no lēmuma saņemšanas dienas sazināties ar vardarbīgas uzvedības mazināšanas pakalpojuma sniedzēju;  2) atbildētāja pienākumu gada laikā no lēmuma saņemšanas dienas apgūt pakalpojuma kursu vardarbīgas uzvedības mazināšanai un brīdinājumu atbildētājam, ka, ja gada laikā netiks apgūts minētais kurss, atbildētājs būs atbildīgs saskaņā ar Krimināllikumu;  3) atbildētāja pienākumu līdz pakalpojuma kursa vardarbīgas uzvedības mazināšanai pabeigšanai daļēji segt šī kursa izmaksas 10 procentu apmērā, ja atbildētājs uzsācis šo kursu sešu mēnešu laikā no lēmuma saņemšanas dienas, un pilnā apmērā, ja atbildētājs uzsācis kursu pēc sešiem mēnešiem, kā arī to, ka, ja atbildētājs labprātīgi nesegs šīs izmaksas, tās tiks piedzītas šajā likumā noteiktajā kārtībā;  4) brīdinājumu atbildētājam, ka pakalpojuma kursu vardarbīgas uzvedības mazināšanai izmaksu segšana neatbrīvo atbildētāju no pienākuma apgūt pakalpojuma kursu vardarbīgas uzvedības mazināšanai un atbildības saskaņā ar Krimināllikumu.  Pakalpojuma kursa apguves nodrošināšanā liela nozīme ir iestāžu savstarpējai sadarbībai, tomēr projekts neuzliek iestādēm papildus pienākumus, bet pastiprina iestāžu darba koordinētu sadarbību vardarbības novēršanai. CPL 250.62 panta sestajā daļā noteikts, ka lēmumu, ar kuru atbildētājam noteikts pienākums apgūt pakalpojuma kursu, tiesa nosūta vardarbīgas uzvedības mazināšanas pakalpojuma sniedzējam uz tā norādīto elektroniskā pasta adresi. Pakalpojuma sniedzējam nosūtīs arī CPL 250.46 panta otrās daļas 3.punktā minēto informāciju, t.i., informāciju par atbildētāja vārdu, uzvārdu, personas kodu, ja tas zināms, deklarēto dzīvesvietu, deklarācijā norādīto papildu adresi un dzīvesvietu. Tiesa informēs pakalpojuma sniedzēju arī par dienu, kad lēmums paziņots atbildētājam, izņemot gadījumus, kad lēmumu paziņo Valsts policija. Saskaņā ar Valsts policijas statistiku 2020. gadā tiesa pieņēma 939 lēmumus par pagaidu aizsardzību pret vardarbību, tāpat 2020.gadā Valsts policijas iepazīstināja atbildētājus ar 874 tiesas lēmumiem par pagaidu aizsardzību pret vardarbību. Saskaņā ar CPL 250.62 panta ceturto daļu Valsts policija atbildētāju iepazīstina ar tiesas lēmumu tikai tad, ja noteikts pagaidu aizsardzības pret vardarbību līdzeklis – pienākums atbildētājam atstāt mājokli, kurā pastāvīgi dzīvo prasītājs, un aizliegums atgriezties un uzturēties tajā, t.i., tiesa ļoti plaši piemēro pagaidu aizsardzības pret vardarbību līdzekli, kas uzliek pienākumu atbildētājam atstāt mājokli. Tādēļ, ļoti iespējams, ka tiesa nereti atbildētājam uzliks pienākumu apgūt pakalpojuma kursu vienlaicīgi ar pienākumu atbildētājam atstāt mājokli, kurā pastāvīgi dzīvo prasītājs. Tādējādi šajos gadījumos, kad vienlaicīgi tiks piemēroti abi minētie pagaidu aizsardzības pret vardarbību līdzekļi, par lēmuma saņemšanas dienu, no kuras atbildētājam iestāsies pienākums gada laikā apgūt kursu vardarbīgas uzvedības mazināšanai, būs uzskatāma diena, kad Valsts policija būs iepazīstinājusi atbildētāju ar tiesas lēmumu par pagaidu aizsardzību pret vardarbību, kas laika ziņā, kā rāda prakse, var būt arī pēc vairākiem mēnešiem no tiesas lēmuma pieņemšanas dienas, jo atbildētājs dažkārt nav atrodams.  Ja atbildētājam piemērots CPL 250.47 panta pirmās daļas 7.1 punktā paredzētais pagaidu aizsardzības pret vardarbību līdzeklis – pienākums apgūt pakalpojuma kursu, tiesa lēmumu par pagaidu aizsardzību pret vardarbību un lēmumu par pagaidu aizsardzības pret vardarbību līdzekļa atcelšanu nekavējoties pēc tā pieņemšanas papildus nosūta arī pakalpojuma sniedzējam uz tā norādīto elektroniskā pasta adresi (pakalpojuma sniedzējam nosūta arī CPL 250.46 panta otrās daļas 3.punktā minēto informāciju un informāciju par dienu, kad atbildētājs iepazīstināts ar lēmumu). Visi grozījumi attiecībā uz pagaidu aizsardzību pret vardarbību, tostarp, par informāciju, ko tiesas sniegs pakalpojuma sniedzējam, nosūtot lēmumu uz pakalpojuma sniedzēja norādīto elektroniskā pasta adresi, ir izdiskutēti ar tieslietu ministra rīkojumu izveidotajā pastāvīgajā darba grupā CPV grozījumu izstrādei, kuras sastāvā iekļauti Latvijas Universitātes mācībspēki, visu tiesu instanču pārstāvji, vairāki rajona (pilsētas) tiesu priekšsēdētāji, apgabaltiesu priekšsēdētāji, Augstākās tiesas pārstāvji, Finanšu nozares asociācijas, Latvijas Zvērinātu advokātu padomes, Latvijas Zvērinātu tiesu izpildītāju padomes, Latvijas Tirdzniecības un rūpniecības kameras pārstāvji, kā arī tiesību zinātņu eksperti un praktiķi.  Ņemot vērā iepriekš minēto projektā iekļauta norma, ka LM līdz kārtēja gada 20.janvārim par pakalpojuma izmaksām un par pakalpojuma sniedzēju kārtējā gadā informē Tiesu administrāciju un TM. Savukārt pēc kursa pabeigšanas pakalpojuma sniedzējs informē tiesu, personas dzīvesvietas sociālo dienestu un Valsts policiju par pakalpojuma saņemšanu, jo Valsts policija veic tiesas lēmumu par pagaidu aizsardzību pret vardarbību izpildes kontroli un lai pilnvērtīgi veiktu personu, kurām ar tiesas lēmumu noteikti pagaidu aizsardzības pret vardarbību līdzekļi, uzskaiti saskaņā ar Ministru kabineta 2014. gada 25. marta noteikumu Nr. 161 “Kārtība, kādā novērš vardarbības draudus un nodrošina pagaidu aizsardzību pret vardarbību” V. Sadaļu.  *Personas līdzmaksājuma par pakalpojuma saņemšanu.* CPL attiecīgo grozījumu izskatīšanas laikā tika pieņemts lēmums, ka personai daļēji jāsedz pakalpojuma kursa izmaksas - 10 procentu apmērā, ja atbildētājs uzsācis pakalpojuma kursu sešu mēnešu laikā no lēmuma saņemšanas dienas, un pilnā apmērā, ja atbildētājs uzsācis kursu pēc sešiem mēnešiem, kā arī to, ka, ja atbildētājs labprātīgi nesegs šīs izmaksas, tās tiks piedzītas CPL noteiktajā kārtībā. Ja atbildētājam nav finanšu resursu kursu izmaksu segšanai arī 10 procentu apmērā, tas nav šķērslis uzsākt kursa apgūšanu, kā arī tas nav šķērslis atbildībai saskaņā ar Krimināllikumu, ja pakalpojuma kurss netiek pabeigts gada laikā, jo CPL regulējums paredz, ka, ja atbildētājam nav finanšu resursu, pakalpojuma kursa izmaksas pēc kursa apgūšanas pabeigšanas piedzīs zvērināts tiesu izpildītājs vispārējā kārtībā.  *Pakalpojuma nodrošināšana*. Gada laikā no lēmuma pieņemšanas personai ir pienākums sazināties ar pakalpojuma sniedzēju uz apgūt pakalpojuma kursu. Pakalpojuma mērķis ir palīdzēt vardarbību veikušai pilngadīgai personai apzināt fiziskās un psiholoģiskās vardarbības pielietošanas sekas un mazināt vardarbības izpausmes pret apkārtējiem. Pakalpojumu sniedz bez izmitināšanas pakalpojuma saņemšanas laikā atbilstoši Publikās iepirkuma likuma normām atlasīti pakalpojuma sniedzēji iespējami tuvu dzīvesvietai. Pakalpojuma sniedzēja pamatuzdevums ir - klienta iekšējās motivācijas veidošana pārmaiņas īstenošanai un pārmaiņu īstenošanas apņemšanās nostiprināšana.  Projektā paredzēts, ka tiesa informē pakalpojuma sniedzēju par noteikto pienākumu un pakalpojuma sniedzējs seko pienākuma izpildes procesam (iekārto klienta lietu, veic atzīmes, kad persona vēršas pie pakalpojuma sniedzēja, jo no tā ir atkarīgs pakalpojuma samaksas apjoms, un informē tiesu par saņemto pakalpojumu un personas veiktajiem maksājumiem). CPL paredz, ka pienākums atbildētājam apgūt kursu vardarbīgas uzvedības mazināšanai ir spēkā līdz tā izpildei, t.i., līdz brīdim, kad atbildētājs ir apguvis šo kursu.  Pakalpojuma sniedzējs, saņemot informāciju no tiesas, iekārto klienta lietu, kurā atbilstoši CPL noteiktajam uzkrāj informāciju par to, vai persona sazinās ar pakalpojuma sniedzēju CPL noteikto 10 dienu laikā un uzsāk pakalpojuma saņemšanu, sazinās pēc 6 mēnešiem, kopš tiesas lēmuma saņemšanas vai nesazinās ar pakalpojuma sniedzēju. Pakalpojuma sniedzējs informē klientu par pakalpojuma saņemšanas veidu (individuāli vai grupā), iekšējās kārtības nosacījumiem, pienākumu līdzdarboties un apmeklēt pakalpojuma kursu, samaksas apmēru un samaksas kārtību (10 procentu vai pilnā apmērā). Atbilstoši personai uzliktajam samaksas pienākumam, pakalpojuma sniedzējs uzkrāj informāciju un pārliecinās, vai persona atbilstoši CPL ir veikusi samaksu par pakalpojumu. Ņemot vērā minēto, projektā paredzēts MK noteikumus Nr.790 tiek papildināti ar III1. nodaļu, kas regulēs pakalpojuma sniegšanu klientiem, kuriem saņemt pakalpojumu uzdevusi tiesa. Atkarībā no personas individuālo vajadzību un resursu izvērtējuma (var tik mainīta pakalpojuma sniegšanas laikā), ko veic pakalpojuma sniedzēja sociālais darbinieks vai psihologs, pakalpojumu persona var saņemt individuāli vai grupās. Pakalpojuma sniedzēja psihologs vai sociālais darbinieks izvērtē personas gadījumu un nosaka, ka un personām tiks nodrošinātas 16 individuālas (psihologa) vai grupu (speciālistu pāra - sociālā darbinieka un psihologa) konsultācijas atbilstoši pakalpojuma sniedzēja izstrādātai pakalpojuma programmai..  Pakalpojuma saņemšanas process salīdzinājumā ar līdzšinējo pakalpojuma saņemšanas kārtību:   * līdz šim personas vispirms saņem psihologa vai sociālā darbinieka slēdzienu (atsevišķos gadījumos pakalpojuma sniegšanu var ieteikt Valsts probācijas dienests), kurā ietvertas rekomendācijas pakalpojuma sniedzējiem. Klientiem, kam pakalpojuma kursu apgūt uzlikusi tiesa vai tiesnesis, nav nepieciešams saņemt atzinumu par pakalpojuma nepieciešamību un sociālais dienests nepieņem administratīvo aktu; * motivētajiem klientiem pašvaldības sociālais dienests pieņem lēmumu par pakalpojuma sniegšanu personai, uzņemšanu pakalpojuma saņēmēju rindā (finansējuma nepietiekamības gadījumā) vai atsaka sniegt pakalpojumu, ja arī pēc papildus informācijas saņemšanas personai atbilstoši MK noteikumos Nr.790 paredzētajiem ierobežojumiem nav tiesību saņemt pakalpojumus. Tā kā pašlaik nav precīzas informācijas, cik plaši tiesas izmantos šo pagaidu aizsardzības per vardarbību līdzekli, projektā paredzēta kārtība, kādā sniedzamas pakalpojums, ja veidojas pakalpojuma saņēmēju rindas; * motivētiem klientiem, ja personai ir problēmas ar finansēm un šī iemesla dēļ tā nevar apmeklēt pakalpojumu, valsts finansē arī transporta izdevumus, lai persona varētu nokļūt pie pakalpojuma sniedzēja. Savukārt personām, kurām pienākumu pakalpojumu saņemt uzlikusi tiesa, šāda transporta kompensācija netiek paredzēta; * papildus pēc pakalpojumu saņemšanas gadā laikā personas var saņemt trīs psihologa (cietušie arī jurista) konsultācijas savu problēmu risināšanai. Savukārt personām, kurām pienākumu pakalpojumu saņemt uzlikusi tiesa, šādas papildus konsultācijas netiek paredzētas.   Lai saņemtu pakalpojumu, persona vēršas pie pakalpojuma sniedzēja. Aprakstot pakalpojumu e-pakalpojumu portālā Latvija.lv., pakalpojuma turētājs kā pakalpojuma pieteikšanas kanālu norādīs arī e-adresi. Pakalpojums tiek sniegts klātienē (vai attālināti) rindas kārtībā atbilstoši valsts budžeta iespējām (rindas organizēšanas pamatprincipi noteikti projektā), pieteikšanās pakalpojumiem ir iespējama gan klātienē, gan neklātienē - elektroniski nosūtot dokumentus pa pastu, klātienē iesniedzot dokumentus pakalpojuma sniedzējam. Pēc projekta stāšanās spēkā valsts pārvaldes pakalpojums tiks aprakstīts portālā Latvija.lv. Lai saņemtu projektā minētos pakalpojumus, persona iesniedz klātienē, nosūta elektroniski, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu, vai pa pastu rakstisku (brīvā formā) iesniegumu. Pakalpojuma sniedzējs pārbauda saņemto informāciju un mēneša laikā informē personu par pakalpojuma saņemšanas laiku un nosacījumiem (administratīvais akts netiek pieņemts). Persona, kura iesniedz pieprasījumu pēc pakalpojuma, norāda ziņas par sevi (personas kods, dzīvesvieta utml.). Personai ir pienākums sniegt pilnīgas pakalpojuma saņemšanai nepieciešamās ziņas un pēc sociālo pakalpojumu sniedzēja pieprasījuma (likums "Par sociālo drošību" 26. pants). Pakalpojumi tiek piešķirti rindas kārtībā saskaņā ar valsts budžeta iespējām. Ņemot vērā to, ka ar tiesas vai tiesneša lēmumu noteikto pakalpojuma saņēmējiem ir terminēts pakalpojuma saņemšanas laiks, tiem pakalpojuma sniegšana tiek plānota prioritārā kārtā. Līdz ar to projekts regulē pakalpojuma saņemšanas rindu pārējiem klientiem un nepieciešamību informēt pašvaldību sociālos dienestus par nepieciešamību veidot apkalpojumu saņēmēju rindu. Tā kā pakalpojuma saņemšanas laiks ir terminēts, savukārt pakalpojuma sniedzējam jāveic organizatoriska rakstura pasākumi, lai iekļautos CPL noteiktajā termiņā (gads no tiesas vai tiesneša lēmuma saņemšanas dienas), tad projekts paredz normu, ka pakalpojuma sniedzējs var iekļauties noteiktajā periodā tikai tad, ja persona ir vērsusies pie viņa 8 mēnešu laikā no lēmuma saņemšanas vai tā paziņošanas. Tā kā pakalpojuma saņemšanai svarīgs ir lēmumā noteiktais gada periods, projektā paredzēti nosacījumi, kādā objektīvu iemeslu dēļ, nav iespējams ievērot gada noteikto periodu. Iemesli saistīti ar personas pieteikšanos pakalpojumam un pakalpojuma sniedzēja iespējām organizēt pakalpojuma sniegšanu, kā arī ar personas spēju piedalīties pakalpojuma saņemšanas procesā (pakalpojuma pārtraukšana uz laiku). Atsevišķos gadījumos projektā tiek paredzēts, ka persona sniedz informāciju par iemesliem, kāpēc pakalpojuma saņemšana pārtraukta un persona nesaņem pakalpojumu tai noteiktajā laikā. Atbilstoši CPL deleģējumam projektā iekļautas normas arī pakalpojuma izbeigšanai, ja persona neapmeklē pakalpojumu, pārkāpj pakalpojuma sniedzēja iekšējos noteikumus vai ilgstoši ārstējas vai atrodas apcietinājumā.  *Pakalpojuma administrēšanas process.*  Pakalpojums tiks nodrošināts iepirkumu procedūrā Publisko iepirkumu likumā noteiktajā kārtībā, līdz ar to starp LM un pakalpojuma sniedzēju tiks noslēgts līgums, kas noteiks prasības pakalpojuma sniedzējam, atskaišu un norēķinu kārtību starp pakalpojuma sniedzēju un LM. Paredzēts, ka pakalpojuma sniedzējs informāciju par pakalpojuma sniegšanu un atskaitīšanos veido valsts sociālās politikas monitoringa informācijas sistēmā (turpmāk - SPOLIS), tomēr izmaiņas SPOLIS tiks veiktas pakāpeniski, jo tās paredz ievērojamu finanšu resursu piesaisti. Sīkāk datu apmaiņas process tiks regulēts savstarpējos līgumos starp LM un pakalpojuma sniedzēju. Atbilstoši Ministru kabineta 2014.gada 30.septembra noteikumu Nr. 587 “Valsts sociālās politikas monitoringa informācijas sistēmas noteikumi” 18.6. apakšpunktam, dati no SPOLIS tiks tālāk nodoti Labklājības ministrijas pārziņā esošajai labklājības informācijas sistēmai LabIS, lai tos anonimizētā veidā izmantotu politikas plānošanai.  *Citas izmaiņas MK noteikumos Nr.790.*  1.Lai nodrošinātu pakalpojuma sniegšanas kvalitāti, paredzēts paaugstināt speciālistu atalgojuma apmēru ne tikai pakalpojuma sniedzējiem, bet arī pakalpojumu sniedzējiem, kas sniedz sociālās rehabilitācijas pakalpojumu vardarbībā cietušām personām. Saskaņā ar pakalpojuma sniedzēju un vardarbībā cietušu personu sociālās rehabilitācijas pakalpojuma sniedzēju informāciju, šobrīd MK noteikumos Nr.790 noteiktais speciālistu, kas iesaistīti rehabilitācijas pakalpojuma sniegšanā, atalgojums nevar konkurēt ar reālajām tirgus cenām speciālistiem. Ņemot vērā to, ka šie speciālisti stājoties spēkā projekta normām strādās ar sarežģītiem gadījumiem MK noteikumos Nr.790 noteiktās cenas ietvaros ir gandrīz neiespējami noturēt pakalpojuma nodrošināšanā kvalificētus speciālistus. Turklāt jāņem vērā arī tas, ka strādājot ar sarežģītajiem gadījumiem un nemotivētiem klientiem, speciālisti pakļauti lielākam riskam (draudi, neapmierinātība) rodas arī papildu izmaksas individuālo supervīziju apmeklēšanai, tāpēc atalgojumam jāatbilst reālajai atalgojuma tirgus cenai (projekts paredz veikt izmaiņas MK noteikumu Nr.790 50.punktā) un attiecīgi veikt arī administrēšanas izmaksu palielinājumu. Ņemot vērā plānotos grozījumus, veiktas izmaiņas MK noteikumu 1.pielikumā - projekta 1.pielikums precizēts nenorādot MK noteikumu Nr.790 50.punktā iekļautās pakalpojuma cenas. Viena sniegta pakalpojuma ietvaros ar š.g. 1.jūliju ir iespējams atšķirīgas pakalpojuma izmaksas/cenas, jo no valsts budžeta samaksa par pakalpojumu tiek pieprasīta tikai pēc pakalpojuma pilna kursa saņemšanas, t.i., gan atbilstoši pakalpojuma izmaksām/cenām, kas bija spēkā pirms š.g. 1.jūlija, ja pakalpojuma sniegts pirms minētā datuma, gan pēc pakalpojuma izmaksām/cenām, kas būs spēkā ar š.g. 1.jūliju, ja pakalpojums tiks sniegts arī pēc š.g. 1.jūlija.  2.Atbilstoši projektā iekļautajām normām noteikta pārskatu iesnigšanas kārtība un projektā iekļauti pārejas noteikumi, kā arī noteikumi, kas izriet no datu uzkrāšanas specifikas par MK noteikumos Nr.790 minētajiem pakalpojumiem SPOLIS.  3.Ņemot vērā, pakalpojumu sniedzēju sūdzības, kā arī faktu, ka citos valsts finansētajos sociālās rehabilitācijas pakalpojumus ir pierādījies, ka pakalpojuma administrēšanu pakalpojuma sniedzējs nevar nodrošināt 10% ietvaros no pakalpojumam piešķirtajiem finanšu līdzekļiem, ja tie ir mazāki par 250 000 euro gadā, sociālās rehabilitācijas pakalpojumam no vardarbības cietušām pilngadīgām personām administrēšanas izdevumiem novirzāmies finansējums palielināts no 10% līdz 20%. Atbilstoši MK noteikumos Nr.790 iekļautajām normām, finanšu līdzekļus, kas paredzēti vardarbībā cietušo rehabilitācijas pakalpojuma administrēšanas izdevumu segšanai, sociālais dienests var izlietot cietušo rehabilitācijas pakalpojuma nodrošināšanā iesaistīto darbinieku atlīdzības izdevumiem, darba vietas ierīkošanai minētajiem darbiniekiem, telpu īres, apsaimniekošanas izdevumu un komunālo pakalpojumu apmaksai, biroja, kancelejas preču, tehnikas un aprīkojuma iegādei, transporta izdevumiem, kas saistīti ar pakalpojuma nodrošināšanu, kā arī citiem izdevumiem, kas saistīti ar pakalpojuma nodrošināšanu pašvaldībā vai pie pakalpojuma sniedzēja.  4.Ņemot vērā ārkārtējās situācijas laikā iegūto pieredzi, projektā paredzēts, ka MK noteikumos Nr.790 iekļautos pakalpojums ir iesējams sniegt arī attālināti, ja speciālisti ir izvērtējuši pakalpojumu saņemšanas nosacījumus, atzinuši, ka personai attālinātas konsultācijas ir nepieciešamas un tai ir tiesības saņemt pakalpojumus saskaņā ar Sociālo pakalpojumu un sociālās palīdzības likuma 3. pantā noteikto. |
| 3. | Projekta izstrādē iesaistītās institūcijas un publiskās personas kapitālsabiedrības | Projekts izstrādāts sadarbībā ar Tieslietu ministriju. |
| 4. | Cita informācija | Nav |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums pozitīvi ietekmēs atsevišķas personu grupas – personas, kuras cietušas no vardarbības. 2020.gadā sociālās rehabilitācijas pakalpojums sniegts 636 vardarbībā cietušām pilngadīgām personām, sociālās rehabilitācijas pakalpojumu saņēmusī arī 1700 vardarbīgā cietuši bērni, savukārt sociālās rehabilitācijas pakalpojumu vardarbības mazināšanai saņēmušas 492 personas. Saskaņā ar Valsts policijas statistiku 2020. gadā tiesa pieņēma 939 lēmumus par pagaidu aizsardzību pret vardarbību, tāpat 2020.gadā Valsts policijas iepazīstināja atbildētājus ar 874 tiesas lēmumiem par pagaidu aizsardzību pret vardarbību. | |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neietekmē tautsaimniecību un nerada iestādēm papildus administratīvo slogu – administratīvais slogs nemainās. Administratīvais slogs palielinās pakalpojuma sniedzējiem, jo būs nepieciešams sniegt pakalpojumu lielākam personu lokam, kā arī sekot līdzi nolēmuma izpildes termiņiem. | |
| 3. | Administratīvo izmaksu monetārs novērtējums | Ņemot vērā, ka saziņa plānota elektroniski un tiesām dokumenti papīra formātā nebūs jāsūta, netiek plānota papildus administratīvā sloga rašanās. | |
| 4. | Atbilstības izmaksu monetārs novērtējums | Projekts šo jomu neskar | |
| 5. | Cita informācija | Nav | |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  |  |  |  |  |  |  | | --- | --- | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | | | **Rādītāji** | **2021.gads** | | Turpmākie trīs gadi (*euro*) | | | | | | Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | **2022.g.** | | **2023.g.** | | **2024.g.** | | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2022.gadm | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2023.gadam | Izmaiņa, salīdzinot ar vidēja termiņa budžeta ietvaru 2023. gadam | | **1** | 2 | 3 | 4 | 5 | 6 | 7 | 8 | | **1. Budžeta ieņēmumi:** | **554 541** | **0** | **554 541** | **0** | **554 541** | **0** | **0** | | * 1. 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 554 541 | 0 | 554 541 | 0 | 554 541 | 0 | 0 | | 1.2. valsts speciālais budžets |  |  |  |  |  | 0 | 0 | | 1.3. pašvaldību budžets |  |  |  |  |  | 0 | 0 | | **2. Budžeta izdevumi:** | **554 541** | **0** | **554 541** | **651 026** | **554 541** | **579 394** | **579 394** | | 2.1. valsts pamatbudžets, *tai skaitā:* | 554 541 | 0 | 554 541 | 651 026 | 554 541 | 579 394 | 579 394 | | *05.01.00 “Sociālās rehabilitācijas valsts programmas”* | 554 541 | 183 722 | 554 541 | 579 394 | 554 541 | 579 394 | 579 394 | | *97.02.00 “Nozares centralizēto funkciju izpilde”* | 0 | 0 | 0 | 71 632 | 0 | 0 | 0 | | 2.2. valsts speciālais budžets |  |  |  | 0 | 0 | 0 | 0 | | 2.3. pašvaldību budžets |  |  |  | 0 | 0 | 0 | 0 | | **3. Finansiālā ietekme:** |  | **-183 722** |  | **-651 026** | **0** | **-579 394** | **-579 394** | | 3.1. valsts pamatbudžets |  | -183 722 |  | -651 026 | 0 | -579 394 | -579 394 | | 3.2. speciālais budžets | 0 | 0 | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | 0 | 0 | | 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi), t.sk. *05.01.00 “Sociālās rehabilitācijas valsts programmas”* | x | **183 7222** | **0** | **0** | **0** | **0** | **0** | | 183 7222 | 0 | 0 | 0 | 0 | 0 | | 0 | 0 | 0 | 0 | 0 | 0 | | 5. Precizēta finansiālā ietekme: | x | **0** | **0** | **-651 026** | **0** | **-579 394** | **-579 394** | | 5.1. valsts pamatbudžets | 0 | 0 | -651 026 | 0 | -579 394 | -579 394 | | 5.2. speciālais budžets | 0 | 0 | 0 | 0 | 0 | 0 | | 5.3. pašvaldību budžets | 0 | 0 | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts sagatavots, lai ieviestu CPL, grozījumos noteikto, kas paredz, ka tiesa vai tiesnesis lēmumā par pagaidu aizsardzības pret vardarbību līdzekļa var noteikt pienākumu atbildētājam apgūt sociālās rehabilitācijas kursu vardarbīgas uzvedības mazināšanai (turpmāk- pakalpojums). CPL noteic, ka projekts stāsies spēkā 2021.gada 1.jūlijā.   1. Projekts neparedz ieviest jaunus pakalpojumus, bet paplašina pakalpojuma saņēmēju mērķa grupu. 2. Pakalpojums jau tiek sniegts no 2014.gada. Atbilstoši MK noteikumiem Nr. 790 pakalpojumu var saņemt plašs personu loks, tomēr personām jābūt motivētām pakalpojumu saņemt. Saskaņā ar CPL grozījumiem, pakalpojuma kursu būs jāapgūst arī nemotivētām personām, izpildot tiesas vai tiesneša lēmumu. Ņemot vērā mērķa grupas specifiku projektā tiek uzlabota pakalpojuma sniegšanas organizācija, kā arī ņemta vērā pakalpojumu sniedzēju prasība paaugstināt speciālistu atlīdzību.   Aktualizējot pakalpojumu izmaksas, ir aprēķināta ietekme uz valsts pamatbudžetu, ņemot vērā pakalpojumu sniedzēju ieteikumus par nepieciešamām izmaiņām spēkā esošajiem pakalpojumu finansēšanas groza nosacījumiem MK noteikumos Nr.790, kā arī ievērojot plānotās izmaiņas saņēmēju skaitā sociālās rehabilitācijas pakalpojumam vardarbības veicējiem:   1. pakalpojuma apjoms individuālajām konsultācijām novienādots ar grupu nodarbību apjomu un sasniedz 16 individuālas konsultācijas vai 16 grupu nodarbības; 2. pamatojoties uz saņemtām sūdzībām no pakalpojumu sniedzējiem par grūtībām piesaistīt kvalificētu personālu, paredzēts, ka pakalpojuma sniegšanā iesaistītajiem speciālistiem tiks paaugstināts atalgojums no 23.40 euro/ stundā līdz 35.00 euro/stundā; 3. sociālās rehabilitācijas pakalpojuma – individuālo konsultāciju organizēšanas izmaksas (telpu noma, materiālu kopēšana, kancelejas preces, sakaru pakalpojumi u.c.) izmaiņas no 1.78 euro/konsultācija līdz 2.29 euro/konsultācija; 4. izmaiņas sociālās rehabilitācijas pakalpojuma vardarbību veikušās personām grupu terapijas organizēšanā, samazinot grupā pieļaujamo minimālo personu skaitu no 6 līdz 4 (vidējo personu skaitu grupā prognozējot 5 *(šobrīd grozā plānots vidēji 8)*); 5. izmaiņas sociālā darbinieka 1 stundas izmaksās no 8.04 euro/stundā līdz 8.13 euro/stundā (aktualizēts 1 stundas izcenojuma aprēķina pamatojums, t.i. izmaiņas darba devēja valsts sociālās apdrošināšanas iemaksu likmei, kā arī darba stundu vidējam skaitam mēnesī par pamatu ņemtas vidējās darba stundas mēnesī 2020. gadā (šobrīd grozā pamats – 2017. gads)); 6. ņemot vērā, pakalpojumu sniedzēju sūdzības, kā arī faktu, ka citos valsts finansētajos sociālās rehabilitācijas pakalpojumus ir pierādījies, ka pakalpojuma administrēšanu pakalpojuma sniedzējs nevar nodrošināt 10% ietvaros no pakalpojumam piešķirtajiem finanšu līdzekļiem, ja tie ir mazāki par 250 000 euro gadā, sociālās rehabilitācijas pakalpojumam no vardarbības cietušām pilngadīgām personām administrēšanas izdevumiem novirzāmies finansējums palielināts no 10% līdz 20%; 7. sociālās rehabilitācijas pakalpojumam no vardarbības cietušām pilngadīgām personām institūcijā 1 klienta dienas izmaksas, pamatojoties uz 1. un 5. punktā minēto, palielinātas no 33.94 euro/dienā līdz 46.06 euro/dienā, t.sk. izmaksas bērnam, kas nav cietis no vardarbības, no 20.34 euro/dienā līdz 27.01 euro/dienā; 8. sociālās rehabilitācijas pakalpojumu vardarbību veikušām pilngadīgām personām saņēmēju skaita proporcija starp individuālajām konsultācijām un grupu terapiju mainīta no 15:85 uz 50:50. Minētās izmaiņas veiktas pamatojoties uz pakalpojuma izpildes faktiskajiem rādītājiem iepriekšējos gados, kā arī pieņēmumu, ka stājoties spēkā Likumprojektam, palielināsies personu skaits, kas saņem pakalpojumu individuālo konsultāciju veidā; 9. sociālās rehabilitācijas pakalpojumu vardarbību veikušām pilngadīgām personām saņēmēju skaits gadā palielināts par 324 personām (2021. gadā par 162 personām).   *Indikatīvi, ja pakalpojums tiktu sniegts tikai CPL grozījumu normu ieviešanai nepieciešamais finansējums 2021.gadā būtu 125 219.52 euro (772.96 euro (vidēji pakalpojuma izmaksas uz 1 personu x 162 personas), 2022. gadā 322 071.04 euro (772.96 euro (vidēji pakalpojuma izmaksas uz 1 personu x 324 personas + 71 632 euro SPOLIS izmaiņas) un 2023. gadā (un turpmāk ik gadu) 250 439.04 euro (772.96 euro (vidēji pakalpojuma izmaksas uz 1 personu x 324 personas), bet tā kā pakalpojums tiek sniegts arī citu mērķa grupu personām, nav iespējams vērst papildus finansējuma parēķinu tikai uz vienu no pakalpojuma saņēmēju grupām.*  Projekta īstenošanai **papildus nepieciešams finansējums pakalpojumu nodrošināšanai1:**   1. 2021. gadā 183 7222 euro apmērā*(papildu nepieciešamo finansējumu plānots nodrošināt apakšprogrammas 05.01.00 “Sociālās rehabilitācijas valsts programmas” finansējuma ietvaros);* 2. **2022.gadā *(un turpmāk ik gadu)* 579 394 euro apmērā**.   *1Detalizētu aprēķinu skat. anotācijas 1. pielikumā “Sociālas rehabilitācijas pakalpojumu sniegšanai no vardarbības cietušām un vardarbību veikušām pilngadīgām personām nepieciešamā finansējuma aprēķina kopsavilkums (izdevumi 2021.gādā un 2022. gadā (un turpmāk ik gadu))”;*  *2Finansējuma avots 2021. gadā – Pakalpojuma “Psihosociālā rehabilitācija personām ar prognozējamu vai pirmreizēju invaliditāti, kuras cēlonis ir onkoloģiska slimība, un viņu ģimenes locekļiem” plānotā finansējuma 310 549 euro apmērā, prognozējamā neizpilde 2021. gadā 183 722 euro apmērā. Pakalpojumu, atbilstoši Sociālo pakalpojumu un sociālās palīdzības likumā noteiktajam, nodrošina "Onkoloģisko slimnieku atbalsta biedrība "Dzīvības koks"" (no LM budžeta programmas 05.00.00. „Valsts sociālie pakalpojumi” apakšprogrammā 05.01.00 „Sociālās rehabilitācijas valsts programmas” 2018.gadā, atbilstoši Ministru kabineta 2017.gada 8.septembra sēdes protokola Nr.44 1.§ 15.punktam prioritārajam pasākumam “Sociālās rehabilitācijas pakalpojumu klāsta pilnveidošana (papildināšana)” pasākumam “Psihosociālās rehabilitācijas pakalpojumu ieviešana atbilstoši Sociālo pakalpojumu un sociālās palīdzības likumā noteiktajam” (psihosociālās rehabilitācijas nodrošināšana personām ar prognozējamu vai pirmreizēju invaliditāti, kuras cēlonis ir onkoloģiska slimība, un viņu ģimenes locekļiem) piešķirtā finansējuma). Gadā, pakalpojuma ietvaros, plānots nodrošināt pakalpojumu 960 personām (40 kursi, maksimālais personu skaits vienā kursā - 24) ar prognozējamu vai pirmreizēju invaliditāti, kuras cēlonis ir onkoloģiska slimība, un viņu ģimenes locekļiem. Pakalpojuma plānotā neizpilde gan rezultatīvajos rādītājos un finansējumam 2018. – 2019. gadā skaidrojama ar pakalpojuma saņēmēju noteikto ierobežojumu Sociālo pakalpojumu un sociālās palīdzības likumā, t.i. pakalpojuma saņēmējam bija jābūt noteiktai prognozējamai vai pirmreizējai invaliditātei. Personas ar onkoloģisku slimību nav aktīvas uz invaliditātes grupas saņemšanu, kā rezultātā ļoti daudzas personas, kurām pakalpojums bija nepieciešams to nevarēja saņemt. Pamatojoties uz iepriekš minēto, LM Saeimā iesniedza grozījumus Sociālo pakalpojumu un sociālās palīdzības likumā. Minētajos grozījumos attiecībā uz Pakalpojumu grozījumi paredzēja atteikties no mērķa grupu ierobežojošā nosacījuma - valsts finansēto pakalpojumu tiesīgas saņemt tikai personas, kurām pamatojoties uz onkoloģisko slimību noteikta prognozējama vai pirmreizēja invaliditāte. Grozījumi likumā stājās spēkā 13.01.2020. Līdz ar šiem grozījumiem 2020. gadā pakalpojumam būtu bijis būtiski jāpieaug rezultatīvā rādītāja izpildei, bet valstī noteikto ārkārtējo stāvokļu dēļ pakalpojuma sniegšana nebija iespējama, jo šī pakalpojuma saņēmēji atrodas īpašajā riska grupā. Ņemot vērā Covid-19 izplatību valstī, pakalpojuma saņēmēju drošības un valstī noteikto ierobežojumu dēļ, 2021. gadā vēl nav uzsākta pakalpojuma sniegšana. Līdz ar to, prognozējam, ka arī 2021.gadā plānotais finansējums šim pasākumam netiks izlietots plānotajā apjomā.*  II.  Projektā paredzēts, ka persona veic samaksu par pakalpojumu. CPL attiecīgo grozījumu izskatīšanas laikā tika pieņemts lēmums, ka personai daļēji jāsedz pakalpojuma kursa izmaksas - 10 procentu apmērā, ja atbildētājs uzsācis šo kursu sešu mēnešu laikā no lēmuma saņemšanas dienas, un pilnā apmērā, ja atbildētājs uzsācis kursu pēc sešiem mēnešiem, kā arī to, ka, ja atbildētājs labprātīgi nesegs šīs izmaksas, tās piedzīs zvērināti tiesu izpildītāji. Ja atbildētājam nav finanšu resursi kursu izmaksu segšanai arī 10 procentu apmērā, tas nevar būt par šķērsli uzsākt kursa apgūšanu, kā arī tas nevar būt šķērslis atbildībai saskaņā ar Krimināllikumu, ja kurss netiek pabeigts gada laikā. Iegūtos līdzekļus paredzēts ieskaitīt valsts budžeta ieņēmumu kontā. Gan pakalpojuma sniedzējs, gan ministrijā nepieciešams veidot sistēmu, kurā pakalpojuma sniedzējam ir iespējas pārliecināties par Valsts kases (ministrijas) konta stāvokli un personas veiktajiem maksājumiem un pakalpojuma sniedzējam ir iespējams sekot procesam sistēmā SPOLIS (nepieciešams veikt izmaiņas sistēmā nelielā apjomā 2021.gadā un jau lielāka apjomā 2022. gadā).   1. Papildus būtiskas izmaiņas SPOLIS nepieciešamas, jo pakalpojums tiek piešķirts rindas kārtībā saskaņā ar valsts budžeta iespējām. Ņemot vērā to, ka ar CPL paredz, ka pakalpojuma saņēmējiem ir terminēts pakalpojuma saņemšanas laiks, tiem pakalpojuma sniegšana tiek plānota prioritārā kārtā. Līdz ar to projekts regulē pakalpojuma saņemšanas rindu pārējiem klientiem un nepieciešamību informēt pašvaldību sociālos dienestus par nepieciešamību veidot apkalpojumu saņēmēju rindu. Tā kā pakalpojuma saņemšanas laiks ir terminēts, savukārt pakalpojuma sniedzējam jāveic organizatoriska rakstura pasākumi. lai iekļautos CPL noteiktajā termiņā (gads no lēmuma paziņošanas vai pieņemšanas brīža). 2. Kopējās izmaksas informācijas sistēmai SPOLIS plānotas 71 632 euro apmērā (1184 h x 50.003 euro + 21% PVN).   **Informācijas sistēmas SPOLIS pielāgošanai**, atbilstoši Projektā paredzētajām izmaiņām, **papildus nepieciešams finansējums****- 2022.gadā 71 632 euro apmērā**.  *3IS SPOLIS izmaiņu veikšanai tiks iepirkts ārpakalpojums. Cenas noteikšanai par vienu darba stundu ir provizoriski iekļauta, t.i., noteikta 50.00 euro (ņemot vērā informāciju, ka 2018. gadā IT nozarē vidējā darba stundas cena bija 42,50 euro ar PVN, bet, piem., pašvaldību lietojumprogrammas SOPA izmaiņām LM esošā IS uzturēšanas līguma cena ir 68.97euro ar PNV/1h).* | | | | | | | | 6.1. Detalizēts ieņēmumu aprēķins | | 6.2. Detalizēts izdevumu aprēķins | | 7.Amata vietu skaita izmaiņas | Amata vietu skaits nemainās. | | | | | | | | 8. Cita informācija | Jautājumu par papildus nepieciešamā finansējuma piešķiršanu LM 2022.gadam 651 026 euro apmērā un 2023.gadam *(un turpmāk ik gadu)* 579 394 euro apmērā izskatāms Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. Ja prioritāro pasākumu ietvaros finansējums netiks piešķirts, pakalpojums tiks nodrošināts apakšprogrammai 05.01.00 “Sociālās rehabilitācijas valsts programmas” piešķirtā finansējuma ietvaros, veidojot pakalpojuma saņēmēju rindas. | | | | | | |  |  | | --- | | **IV. Tiesību akta projekta ietekme uz spēkā esošo tiesību normu sistēmu** | | Projekts šo jomu nesakar |  |  | | --- | | **V. Tiesību akta projekta atbilstība Latvijas Republikas starptautiskajām saistībām** | | Projekts šo jomu neskar | | | | | | | |
|  | | | | |
| **VI. Sabiedrības līdzdalība un komunikācijas aktivitātes** | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | Projekts apspriests ar Tieslietu ministriju un vardarbīgas uzvedības mazināšanas pakalpojuma sniedzēju SIA “Mācību centrs MKB”, kā arī ar vardarbībā cietušo personu sociālās rehabilitācijas pakalpojuma sniedzēju biedrību “Resursu centrs Marta”. |
| 2. | Sabiedrības līdzdalība projekta izstrādē | | | Projekts 2021.gada 15.aprīlī publicēts LM mājas lapā (<https://www.lm.gov.lv/lv/ministru-kabineta-noteikumu-projekts-grozijumi-ministru-kabineta-2014gada-23decembra-noteikumos-nr790-socialas-rehabilitacijas-pakalpojumu-sniegsanas-kartiba-no-vardarbibas-cietusam-un-vardarbibu-veikusam-pilngadigam-personam>) un Valsts kancelejas mājas lapā (<https://www.mk.gov.lv/lv/ministru-kabineta-diskusiju-dokumenti>). Priekšlikumi vai iebildumi netika saņemti. |
| 3. | Sabiedrības līdzdalības rezultāti | | | Pakalpojuma sniedzēji atbalsta Projekta tālāku virzību. |
| 4. | Cita informācija | | | Nav |
|  | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | | | Pakalpojuma sniedzēji (t.sk. administratīvie darbinieki, psihologi un sociālie darbinieki), tiesas darbinieki (informācijas aprite ar pakalpojuma sniedzēju). Ņemot vērā to, ka projektā nav noteikti jauni pienākumi attiecībā pret iepriekšējo regulējumu, nav iesaistītas jaunas institūcijas, tādēļ regulējuma normas sabiedrības mērķa grupas neietekmēs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | Projekta pakalpojuma sniedzēja uzdevumiem nemainās. Projekts neparedz nepieciešamību veidot jaunas institūcijas vai reorganizēt vai likvidēt esošās institūcijas un papildus cilvēkresursu piesaiste nav nepieciešamas. Projekts tiks īstenots esošo cilvēkresursu, institūciju un to funkciju ietvaros. |
| 3. | Cita informācija | | | Nav |

Labklājības ministrs G.Eglītis

Pikše, 67021634,

[Ineta.Pikse@lm.gov.lv](mailto:Ineta.Pikse@lm.gov.lv)

Strēle, 64331831

Sandra.Strele@lm.gov.lv